Document ID: 31993R1497

KOMISSION ASETUS (ETY) N:o 1497/93,
annettu 18 päivänä kesäkuuta 1993,
Ranskan merentakaisten departementtien, Azorien, Madeiran ja Kanariansaarten erityisen viljatuotteiden hankintajärjestelmän soveltamista koskevista yksityiskohtaisista säännöistä annettujen asetusten (ETY) N:o 388/92, (ETY) N:o 1727/92 ja (ETY) N:o 1728/92 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon Ranskan merentakaisten departementtien tiettyjä maataloustuotteita koskevista erityistoimenpiteistä 16 päivänä joulukuuta 1991 annetun neuvoston asetuksen (ETY) N:o 3763/91(1), sellaisena kuin se on muutettuna komission asetuksella (ETY) N:o 3714/92(2), ja erityisesti sen 2 artiklan 6 kohdan,
ottaa huomioon tiettyjä Azorien ja Madeiran maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1600/92(3), sellaisena kuin se on muutettuna asetuksella (ETY) N:o 3714/92, ja erityisesti sen 10 artiklan,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(4), sellaisena kuin se on muutettuna asetuksella (ETY) N:o 3714/92, ja erityisesti sen 3 artiklan 4 kohdan,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(5) ja erityisesti sen 26 artiklan 3 kohdan,
sekä katsoo, että
komission asetuksen (ETY) N:o 388/92(6), sellaisena kuin se on viimeksi muutettuna asetuksella (ETY) N:o 688/93(7), komission asetuksen (ETY) N:o 1727/92(8), sellaisena kuin se on muutettuna asetuksella (ETY) N:o 686/93(9), ja komission asetuksen (ETY) N:o 1728/92(10), sellaisena kuin se on viimeksi muutettuna asetuksella (ETY) N:o 687/93(11), 6 artiklassa säädetään, että myönnettyä tukea tarkistetaan sen eron mukaan, joka on kyseisen viljan tai viljatuotteen kynnyshintojen välillä tukitodistuksen hakukuukautena ja kuukautena, jolloin kukin merkintä on tehty todistukseen; merkintä todistukseen tehdään Ranskan merentakaisten departementtien osalta komission asetuksen (ETY) N:o 131/92(12), sellaisena kuin se on muutettuna asetuksella (ETY) N:o 2132/92(13), 3 artiklan 6 kohdan mukaisesti, Kanariansaarten osalta komission asetuksen (ETY) N:o 1695/92(14), sellaisena kuin se on muutettuna asetuksella (ETY) N:o 2132/92, 4 artiklan 7 kohdan mukaisesti sekä Azorien ja Madeiran osalta komission asetuksen (ETY) N:o 1696/92(15), sellaisena kuin se on muutettuna asetuksella (ETY) N:o 2132/92, 4 artiklan 7 kohdan mukaisesti; paikalliset viranomaiset tekevät tämän merkinnän todistukseen määräpaikassa, kun esitetään tuotteet, joita todistus koskee,
yhteiset hinnat laskevat huomattavasti markkinointivuodesta 1993/1994 alkaen; sen ajan vuoksi, joka tarvitaan tavaroiden kuljettamiseen yhteisön manneralueelta Ranskan merentakaisiin departementteihin, Azoreille, Madeiralle ja Kanariansaarille, tämä tarkistus rankaisee taloudellisia toimijoita, joilla on toimitussitoumuksia markkinointivuoden vaihtumishetkellä; tämän vuoksi on välttämätöntä poiketa näistä säännöksistä, jotta helpotetaan siirtymistä markkinointivuodesta 1992/1993 markkinointivuoteen 1993/1994, ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetusten (ETY) N:o 388/92, (ETY) N:o 1727/92 ja (ETY) N:o 1728/92 6 artiklassa säädettyä tarkistusta ei sovelleta, jos taloudellinen toimija esittää määräpaikkana olevan alueen toimivaltaisten viranomaisten hyväksymän todisteen siitä, että tukitodistuksen merkitsemistä varten esitetyt viljat ja viljatuotteet on lähetetty ennen 1 päivää heinäkuuta 1993.
Tällaisena todisteena pidetään lähetyshetkellä asianmukaisesti laadittua rahtikirjaa tai muuta kuljetusasiakirjaa, joka tarjoaa riittävät takeet.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä kesäkuuta 1993.

Labels: 18
17
19